årenever
Store norske leksikon,Biologi,Soppriket,Sekksporesopper,Ekte sekksporesopper,Kantlaver,Åreneverordenen,Peltigeraceae,Peltigera
Årenever er en lavslekt i ordenen Lecanorales. Artene er bladformede, opp til flere desimeter i diameter. Oversiden er grønn, grå eller brun, undersiden hvit til brunsvart. Undersiden mangler barksjikt, men har et mer eller mindre tydelig årenett av sammenklistrede, ofte brune hyfer. Fruktlegemene, apotheciene, sitter på oversiden av lobeendene.
Fotobionten (algekomponenten) er enten en blågrønnbakterie eller en grønnalge. Arter med grønnalge som fotobiont har i tillegg kolonier av blågrønnbakterier i avgrensede områder som kalles cephalodier.Årenever-artene vokser på oftest jord og stein, ofte i store flak, men noen få kan også vokse på basis av trestammer.Slekten omfatter 29 arter i Norge. Vanlige er bikkjenever, Peltigera canina, som er grå eller brungrå og vokser tørt på stein og jord, og grønnever, som forekommer som sterkt grønne, bladaktige flak blant mose på marka. Les mer i Store norske leksikon lav